31998L0085
L 315/14
JURNALUL OFÍCIAL AL UNIUNII EUROPENE
DIRECTIVA 98/85/CE A COMISIEI
din 11 noiembrie 1998
de modificare a Directivei 96/98/CE a Consiliului privind echipamentele marine
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 96/98/CE a Consiliului din 20 decembrie 1996 privind echipamentele marine (1), în special prima și a doua liniuță,
(1)
întrucât, în înțelesul Directivei 96/98/CE, convențiile internaționale, inclusiv convenția SOLAS din 1974, și standardele de testare cu modificările lor sunt cele în vigoare la data adoptării directivei;
(2)
întrucât din momentul adoptării directivei, modificările convenției SOLAS și ale altor convenții internaționale și ale noilor standarde de testare au intrat sau vor intra în vigoare într-un termen scurt;
(3)
întrucât prin aceste instrumente au fost adoptate noi norme privind echipamentele cu care trebuie dotate navele;
(4)
întrucât este necesar să se modifice, în consecință, Directiva 96/98/CE;
(5)
întrucât măsurile prevăzute de prezenta directivă sunt conforme cu avizul comitetului instituit în temeiul articolului 12 din Directiva 93/75/CEE a Consiliului (2), modificată ultima dată de Directiva 98/74/CE a Comisiei (3),
ADOPTĂ PREZENTA DIRECTIVĂ:
Articolul 1
Directiva 96/98/CE se modifică după cum urmează:
1.
Articolul 2 se modifică după cum urmează:
(a)
litera (c) se înlocuiește cu textul următor:
„(c)
«echipamente de radiocomunicații» înseamnă echipamentele prevăzute în capitolul IV din convenția SOLAS din 1974, în versiunea în vigoare la 1 ianuarie 1999, și aparatele de emisie-recepție radiotelefonice cu unde metrice ale aparatelor de salvare prevăzute de regula III/6.2.1 din convenția menționată;”
(b)
la literele (d) și (n), cuvintele „în vigoare la data adoptării prezentei directive” se înlocuiesc cu cuvintele „în vigoare la 1 ianuarie 1999”.
2.
Anexa A se înlocuiește cu textul care apare în anexa la prezenta directivă.
Articolul 2
(1) Statele membre pun în aplicare actele cu putere de lege și actele administrative necesare respectării prezentei directive până cel târziu la 30 aprilie 1999. Statele membre informează imediat Comisia cu privire la aceasta.
Când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere în momentul publicării lor oficiale. Statele membre stabilesc modalitatea de efectuare a acestei trimiteri.
(2) Statele membre transmit Comisiei textul dispozițiilor de drept intern pe care le adoptă în domeniul reglementat de prezenta directivă.
Articolul 3
Prezenta directivă intră în vigoare în a treia zi de la data publicării în Jurnalul Oficial al Comunităților Europene.
Articolul 4
Prezenta directivă se adresează statelor membre.
Adoptată la Bruxelles, 11 noiembrie 1998.